**Robert Martin "Rob" Lee** (s. 1. helmikuuta 1966 Plaistow, Newham, Lontoo, Englanti) on englantilainen entinen jalkapalloilija, pelipaikaltaan keskikenttäpelaaja. Hän pelasi valtaosan urastaan Charltonissa ja Newcastlessa.

Ura pelaajana
-------------

### Pelaajauran alkuvuodet Charltonissa

Juniorina Charltonia edustanut Lee nousi seuransa edustusjoukkueeseen kaudella 1984–1985. Hän nousi nopeasti joukkueensa tähtipelaajaksi, ja auttoi Charltonia nousemaan Englannin 1. divisioonaan kauden 1985–1986 päätteeksi. Robert Lee pelasi Charltonissa pääasiassa oikeana laitalinkkinä. Charlton säilyi neljä kautta 1. divisioonassa, kunnes putosi takaisin 2. divisioonaan kauden 1989–1990 päätteeksi. Leen johdolla Charlton kuitenkin nousi 2. divisioonasta takaisin 1. divisioonaan kauden 1991–1992 päätteeksi. Seuraavan kauden alussa Lee kuitenkin myytiin Newcastleen 700 000 punnalla Charltonin heikon taloudellisen tilanteen takia.

### Siirto Newcastleen

Kaudella 1992–1993 Newcastle voitti 1. divisioonaan ja nousi kaudeksi 1993–1994 vasta perustettuun Valioliigaan. Robert Lee nousi nopeasti yhdeksi Newcastlen tärkeimmistä pelaajista. Jälkeenpäin Robert Leen hankintaa on pidetty yhtenä parhaista Newcastlen manageri Kevin Keeganin tekemistä siirroista. Newcastlessa Robert Lee kuului Kevin Keeganin avainpelaajiin joukkueen noustessa Valioliigan kärkipäähän. Keegan käytti Robert Leestä nimitystä "Britannian paras keskikenttäpelaaja". Aiemmin Charltonissa Lee oli pelannut pääasiassa laitalinkkinä mutta Keegan alkoi käyttämään Leetä myös keskikentän keskellä. Keeganin erottua managerin paikalta, uusi manageri Kenny Dalglish nosti Robert Leen Newcastlen kapteeniksi. Dalglishin johdolla loppukausi sujui hyvin ja Newcastle sijoittui Valioliigassa jälleen toiseksi Manchester Unitedin voittaessa mestaruuden. Robert Lee toimi Newcastlen kapteenina FA Cupin loppuottelussa vuonna 1998. Finaalissa Arsenal voitti Newcastlen 2–0. Dalglish erotettiin kuitenkin pian managerin paikalta ja uusi manageri Ruud Gullit vaihtoi joukkueen kapteeniksi Alan Shearerin eikä Lee saanut aluksi edes pelinumeroa edustusjoukkueessa. Loppukautta kohden Leen rooli kuitenkin kasvoi. Lee kuului Newcastlen avauskokoonpanoon FA Cupin finaalissa vuonna 1999, kun Newcastle hävisi Manchester Unitedille 2–0.

### Pelaajauran viimeiset vuodet

Gullit sai kuitenkin pian potkut ja uusi manageri Bobby Robson nosti Leen takaisin kokoonpanoon. Robsonin aikana Lee siirrettiin puolustavamman keskikenttäpelaajan rooliin, Kieron Dyerin noustessa hyökkäävämmän keskikenttäpelaajan paikalle. Kaudella 2001–2002 Robert Lee koki peliaikansa vähentyneen Newcastlessa ja pyysi siirtoa muualle. Lee myytiin helmikuussa 2002 Derby Countyyn 250 000 punnalla.

Derbyssa Lee ei onnistunut ja Derby putosi pois Valioliigasta. Lee siirtyi Derbysta West Hamiin vuonna 2003. West Hamissa Leen peliaika jäi vähäiseksi ja Lee vapautettiin sopimuksestaan. Uran lopulla Lee pelasi vielä Oldhamissa ja Wycombessa.

### Uran tilastot seurajoukkueissa

| Seura | Kausi | Liiga | FA Cup | Liigacup | Eurocupit | Yhteensä |
| --- | --- | --- | --- | --- | --- | --- |
| Sarja | Ottelut | Maalit | Ottelut | Maalit | Ottelut | Maalit | Ottelut | Maalit | Ottelut | Maalit |
| Charlton Athletic |
| 1983–1984 | 2. divisioona | 11 | 4 | 0 | 0 | 0 | 0 | — | 11 | 4 |
| 1984–1985 | 39 | 10 | 0 | 0 | 0 | 0 | — | 39 | 10 |
| 1985–1986 | 35 | 8 | 0 | 0 | 0 | 0 | — | 35 | 8 |
| 1986–1987 | 1. divisioona | 33 | 3 | 0 | 0 | 0 | 0 | — | 33 | 3 |
| 1987–1988 | 23 | 2 | 0 | 0 | 0 | 0 | — | 23 | 2 |
| 1988–1989 | 31 | 5 | 0 | 0 | 0 | 0 | — | 31 | 5 |
| 1989–1990 | 37 | 1 | 0 | 0 | 0 | 0 | — | 37 | 1 |
| 1990–1991 | 2. divisioona | 43 | 13 | 0 | 0 | 0 | 0 | — | 43 | 13 |
| 1991–1992 | 39 | 12 | 0 | 0 | 0 | 0 | — | 39 | 12 |
| 1992–1993 | 1. divisioona | 7 | 1 | 0 | 0 | 0 | 0 | — | 7 | 1 |
| Yhteensä | 298 | 59 | 0 | 0 | 0 | 0 | 0 | 0 | 298 | 59 |
| Newcastle United |
| 1992–1993 | 1. divisioona | 36 | 10 | 4 | 2 | 3 | 1 | — | 43 | 13 |
| 1993–1994 | Valioliiga | 41 | 7 | 3 | 0 | 3 | 1 | — | 47 | 8 |
| 1994–1995 | 35 | 9 | 4 | 1 | 2 | 0 | 3 | 4 | 44 | 14 |
| 1995–1996 | 36 | 8 | 1 | 0 | 3 | 1 | — | 40 | 9 |
| 1996–1997 | 33 | 5 | 2 | 1 | 1 | 0 | 8 | 0 | 45 | 6 |
| 1997–1998 | 28 | 4 | 6 | 0 | 2 | 0 | 6 | 0 | 42 | 4 |
| 1998–1999 | 26 | 0 | 3 | 0 | 0 | 0 | 1 | 0 | 30 | 0 |
| 1999–2000 | 30 | 0 | 4 | 1 | 1 | 0 | 6 | 0 | 41 | 1 |
| 2000–2001 | 22 | 0 | 0 | 0 | 4 | 0 | — | 26 | 0 |
| 2001–2002 | 16 | 1 | 0 | 0 | 3 | 0 | 3 | 0 | 22 | 1 |
| Yhteensä | 303 | 44 | 27 | 5 | 22 | 3 | 27 | 4 | 379 | 56 |
| Derby County | 2001–2002 | Valioliiga | 13 | 0 | 0 | 0 | 0 | 0 | 0 | 0 | 13 | 0 |
| 2002–2003 | 1. divisioona | 35 | 2 | 0 | 0 | 2 | 0 | — | 37 | 2 |
| Yhteensä | 48 | 2 | 0 | 0 | 2 | 0 | 0 | 0 | 48 | 2 |
| West Ham United | 2003–2004 | mestaruussarja | 16 | 0 | 1 | 0 | 2 | 0 | — | 19 | 0 |
| Yhteensä | 16 | 0 | 1 | 0 | 2 | 0 | 0 | 0 | 19 | 0 |
| Wycombe Wanderers | 2004–2005 | Ykkösliiga | 7 | 0 | 0 | 0 | 0 | 0 | — | 7 | 0 |
| 2005–2006 | 33 | 0 | 1 | 0 | 1 | 0 | — | 35 | 0 |
| Yhteensä | 40 | 0 | 1 | 0 | 1 | 0 | 0 | 0 | 42 | 0 |
| Ura yhteensä | 705 | 105 | 29 | 5 | 27 | 3 | 27 | 4 | 786 | 117 |

### Ura maajoukkueessa

Englannin maajoukkuetta Robert Lee edusti vuosien 1994–1998 välillä 21 kertaa, onnistuen maalinteossa 2 kertaa. Robert Lee kuului Englannin maajoukkueeseen vuoden 1998 MM-kisoissa. Lee pääsi pelaamaan alkusarjan ottelussa Kolumbiaan vastaan, kun päävalmentaja Glenn Hoddle otti Leen vaihdosta kentälle.

Lähteet
-------

* Robert Leen profiili soccerbase.comissa

### Viitteet

1. ↑  Charlton Athleticin historia *cafc.com*.
2. 1 2  Robert Lee *sporting-heroes.com*.
3. ↑  Robert Lee Derbyyn *bbc.com*.
4. ↑  Robert Leen ottelut Newcastlessa kaudella 1992-1993 *Toon1892*. Viitattu 8.3.2014.
5. ↑  Robert Leen ottelut Newcastlessa kaudella 1993-1994 *Toon1892*. Viitattu 8.3.2014.
6. ↑  Robert Leen ottelut Newcastlessa kaudella 1994-1995 *Toon1892*. Viitattu 8.3.2014.
7. ↑  Robert Leen ottelut Newcastlessa kaudella 1995-1996 *Toon1892*. Viitattu 8.3.2014.
8. ↑  Robert Leen ottelut Newcastlessa kaudella 1996-1997 *toon1892.com*. Viitattu 8.3.2014.
9. ↑  Robert Leen ottelut Newcastlessa kaudella 1997-1998 *toon1892.com*. Viitattu 8.3.2014.
10. ↑  Robert Leen ottelut Newcastlessa kaudella 1998-1999 *toon1892.com*. Viitattu 8.3.2014.
11. ↑  Robert Leen ottelut Newcastlessa kaudella 1999-2000 *toon1892.com*. Viitattu 8.3.2014.
12. ↑  Robert Leen ottelut Newcastlessa kaudella 2000-2001 *toon1892.com*. Viitattu 8.3.2014.
13. ↑  Robert Leen ottelut Newcastlessa kaudella 2001-2002 *toon1892.com*. Viitattu 8.3.2014.
14. ↑  Robert Leen ottelut Derbyssä kaudella 2001-2002 *soccerbase.com*. Viitattu 8.3.2014.
15. ↑  Robert Leen ottelut Derbyssä kaudella 2002-2003 *soccerbase.com*. Viitattu 8.3.2014.
16. ↑  Robert Leen ottelut West Hamissa kaudella 2003-2004 *soccerbase.com*. Viitattu 8.3.2014.
17. ↑  Robert Leen ottelut Wycombessa kaudella 2004-2005 *soccerbase.com*. Viitattu 8.3.2014.
18. ↑  Robert Leen ottelut Wycombessa kaudella 2005-2006 *soccerbase.com*. Viitattu 8.3.2014.
19. ↑  Englanti-Kolumbia ottelun tilastot *fifa.com*.  Arkistoitu 16.5.2010. Viitattu 8.3.2014.

  

Englannin joukkue – Jalkapallon MM-kilpailut 1998
1 Seaman |
2 Campbell |
3 Le Saux |
4 Ince |
5 Adams |
6 Southgate |
7 Beckham |
8 Batty |
9 Shearer |
10 Sheringham |
11 McManaman |
12 Neville |
13 Martyn |
14 Anderton |
15 Merson |
16 Scholes |
17 Lee |
18 Keown |
19 L. Ferdinand |
20 Owen |
21 R. Ferdinand |
22 Flowers |
Valmentaja Hoddle



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |